Dipterocarpus intricatus

Ti ***Dipterocarpus intricatus*** (Khmer: *tra:ch, tra:ch sa, tra:ch snaèng, tra:ch sra:*, Tailandes: *yang-krat*) ket ti sebbangan ti kayo iti pamilia ti Dipterocarpaceae. Daytoy ket mabirukan idiay Tailandia, Cambodia, Laos ken Bietnam. Ti kayo ket agtinnag iti bulong ken mabirukan kadagiti nasamek nga agtinnag iti bulong a bakir ken dagiti nawayang a bakir. Daytoy ket masansan a mabirukan kadagiti puro a paset dagiti agtinnag iti bulong, dagiti masansan a malayus a tanap a bakir, ngem mabirukan pay iti nasamek a bakir aginggana iti 1300&nbsp;m iti kangato. Idiay Tailandia, daytoy ket sagpaminsan a mabirukan nga agtubo kadagiti ''D. obtusifolious'', ''D. tuberculatus'', *[[Shorea robusta]]* ken ''S. siamensis'', sagpaminsan kadagiti puro a paset a mangbukel iti klimatiko a namaga a kankanayon a berde a dipterokarpo a bakir. Daytoy a kita ti bakir ket abongotanna ti dakkel a lugar iti akindaya, amianan-akindaya ken akin-amianan a Tailandia, manipud kadagiti tanap ti rununor aginggana iti 150-300m iti kangato aginggana iti bakras ken dagitipantok aginggana iti 1300&nbsp;m iti ngato ti pantar ti baybay. Mabirukan pay daytoy kadagiti tanap a dipterokarpo a bakir (0-350m) iti Tainlandia. Idiay Bietnam, daytoy ket maipalawag a kas kadawyan kadagiti namaga a bakir. Kaykayat daytoy a kayo dagiti di nalames, nadarat ken lateritiko a daga a naala manipud kadagiti pormasion ti garito ken sandstone. Maparang-ay dagiti bunubon iti nasayaat aramut ken napuskol a narusanger nga ukis ti kayo iti napuskol nga ungkay, a mangsalaknib daytoy kiti apuy iti kankanyon a maauram a lugar iti tiempo a namaga ken napudot. Ti tradisional a panagpukan ti kayo ket nawaya a maaramid iti kalalaingan a kadakkel. Idiay Tailandia, mangrugi nga agtinnag dagiti bulong iti Nobiembre, malpas nga agtinnag dagiti bulong iti Pebrero, ken mangrugi met nga agbulong iti daytoy a panawen, wenno sakbayna bassit. Mangrugi nga agsabon manipud iti Perero aginggana iti Abril, agbunga manipud iti Abril aginggana iti Mayo, ngem adda met dagiti sabali alugar weeno kadagit sabali a tawen nga addaan iti naladaw a panagtutudo a mangrugi dagitoy apaset ti panawen iti nasapsapa a tallo a bulan. Agtubo ti sebbangan manipud iti 15 aginggana iti 30&nbsp;m iti katayag.

Ti bunga ket addan kadagiti 2 a prominente, immatiddog, naiketan a paypayak, 6–8&nbsp;cm iti kaatiddog x 1.5–2&nbsp;cm iti kaakaba, iti ngato iti maysa nga immitlog a bagi ti bunga, 1.5–2&nbsp;cm iti kaatiddog x 1-1.5&nbsp;cm iti kaakaba, nga agraman kadagiti agallon a paragpag, 2-3mm iti kaakaba.

Idiay Cambodia ti tutot ket nagruna a maus-usar iti panangisagana iti lampara, bayat a ti nalabbasit-kayumanggi a kayo ket maus-usar iti panagaramid iti kariton ken konstruksion iti balay. Nailaklako a kas "fancy wings" iti panagtagilako iti  potpourri .

Ti henero ti *[[Nanophyes]]* ket mainaig iti pannangan iti bukel ti *D. intricatus*.

## Dagiti nagibasaran

## Adu pay a pakaammmo
* Ban, N.T., 1997, *Some remarks on the red list summary report*
* Loc, P.K., 1992,  *Annotations to: Conservation status listing for Vietnam*, dated 25 March 1992 (unpublished)
* Oldfield, S., C. Lusty & A. MacKinven, (compilers), 1998, *The World List of Threatened Trees*, World Conservation Press, Cambridge, England
* 
*